Document ID: 32015R0458

REGOLAMENT TAL-KUMMISSJONI (UE) 2015/458
tad-19 ta' Marzu 2015
li jemenda r-Regolament tal-Kummissjoni (KE) Nru 657/2007 li jimplimenta r-Regolament tal-Kunsill (KE) Nru 1165/98 li jikkonċerna l-istatistika għal żmien qasir fir-rigward tat-twaqqif ta' skemi ta' kampjuni Ewropej
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1165/98 tad-19 ta' Mejju 1998 li jikkonċerna l-istatistika għal żmien qasir (1), u b'mod partikolari t-tielet subparagrafu flimkien mal-punt (d) tal-ewwel subparagrafu tal-Artikolu 17 tiegħu,
Billi:
(1)
Ir-Regolament (KE) Nru 1165/98 jistabbilixxi qafas komuni għall-produzzjoni ta' statistika Ewropea għal terminu qasir dwar iċ-ċiklu kummerċjali.
(2)
Ir-Regolament tal-Kummissjoni (KE) Nru 657/2007 (2) jistabbilixxi regoli u kundizzjonijiet li japplikaw għat-trażmissjoni ta' dejta mill-Istati Membri li jipparteċipaw fl-iskemi ta' kampjuni Ewropej għall-istatistika ta' terminu qasir. Dawn ir-regoli jippermettu l-adattament tal-iskemi ta' kampjuni Ewropej għall-bidliet tas-sena bażi.
(3)
Il-ponderazzjonijiet għall-produzzjoni tal-aggregati Ewropej tal-indikaturi kollha ta' terminu qasir ġew aġġornati fl-2013. Din il-bidla tas-sena bażi wasslet għal eżami tal-intestaturi għall-attività tan-NACE u l-prodotti tas-CPA magħżula għall-Istati Membri individwali li jipparteċipaw fl-iskemi ta' kampjuni Ewropej. L-għażla tal-intestaturi għall-attività tan-NACE u l-prodotti tas-CPA kellha tiġi adattata sabiex tirrifletti l-bidliet li saru f'dawn l-aħħar snin rigward l-intestaturi individwali għall-attività tan-NACE u l-prodotti tas-CPA.
(4)
Għalhekk, ir-Regolament (KE) Nru 657/2007 għandu jiġi emendat skont dan.
(5)
Il-miżuri stipulati f'dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 657/2007 huwa sostitwit bl-Anness ta' dan ir-Regolament.
Artikolu 2
Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-19 ta' Marzu 2015.

Labels: 12
19